19I4 гъэм Германым къигъэхъеяуэ щыта Япэ Дунейпсо империалист зауэм адыгэхэри хэтащ, урыс пащтыхьыдзэм я гъусэу. Абы щыIауэ, псэууэ къелауэ къэзыгъэзэжахэм уэрэдитI къыздахьыжащ, абы щаусауэ. УэрэдитIым – зыр къэбэрдейуэ а зауэм хэтахэм яусащ, адрейр – шэрджэс абы щызэуахэм яусащ. Мыр къэбэрдейхэм яусарщ.
КъардэнгъущI Зырамыку
Герман зауэжьым кIуахэм я уэрэд
Къэбэрдеймэ, уэр, фи щIалэгъуалэр
А рэуи, зэхуосыр.
ЗэщIошасэри Налшык къалэжьым ныдокI.
ЗэхагъэкIри къэбэрдей лIыщхьэр къахоплъэ.
Дэ дызэплъыр къэбэрдей напэрщи – дохъумэ.
Къэралыжьым дрихъумакIуэти дыножьэ.
Къэралыжьти Австыр щIыналъэм дынохьэ.
ЩIыналъэу дэ дызэрыхьам батэр щагъэш.
Мышынэр шуупэхутэт – нахокI.
Къуэшрокъуэри фоч закъуэрыуэкIэ нахохьэ.
Австрышэри гъэмахуэ уэшхт – къыттохэ.
Дзэхушэри и куэпкъыщхьитIым и лысщ.
ЩIымахуэри лъэгуажьэ уэст – доубэ.
